Matovič, Igor, poslanec NR SR (2024-09-26):
Toto je presne to, že boja sa pravdy. Keď mu poviem pravdu, hneď tu vykrikuje hrubé nadávky, hocičo, podlosti, ale do debaty nejde, lebo tam je zbabelec. Tam má naložené v tých plienkach, na ktoré zvyšujú DPH na 23 %. Toto sú presne tí hrdinovia, ktorí sa boja toho trička. Akože chápete to? Báť sa nálepky na počítači, báť sa trička. Nepozerajú na to, že čo je na tom tričku napísané, že to je vlastne stručne, jasne v piatich slovách povedaná celá ich konsolidácia. Nie je tam vari pravda? Zvýšili ste si platy a ľuďom dane. Je to stručne, jasne pomenovaná celá konsolidácia, celých vašich 20 strán zákona? Jasné, že to je. Pred jedným tričkom máte taký strach? Viete, koľko ľudí nám píše, že ho chcú? Lebo hrdo si ho chcú obliecť, lebo jednoducho je na ňom povedaná pravda? A vám miesto toho, aby ste tu rokovali a s nami snažili sa nájsť možno nejaký kompromis, vy radšej zabíjate hodiny tam na grémiu a rokujete o tom, že ako teda s tou nálepkou sa vysporiadať. Ako sa vysporiadať s tým tričkom? Lebo vám pravda vadí, vy sa pravde neviete pozrieť do očí. Že sa nehanbíte za to, jak ste podviedli ľudí! Vari ste im nesľubovali, že bude koniec chaosu? Aký väčší chaos môže byť, keď ľudia na Slovensku, ktorí, možno 100-tisíc ľudí, ktorí podnikajú v ubytovaní, v cestovnom ruchu, minulý pondelok ráno žili s tým, že DPH je 10. Minulý utorok na obed žili s tým, že Danko vybavil zníženie z 10 na 5. Minulú stredu žili s tým, že Danko vybavil, že pustil do gatí a zrazu vymenil ich za reštaurácie a už nebude 5, ale bude DPH 23. A zrazu dnes sa dozvedia, že nebude 23, aleže bude zase 5. Štyrikrát ste zmenili v priebehu jedného týždňa to, čo ste teda vymysleli. Toto vari nie je chaos? Však vy večer neviete, čo bolo ráno. Vy na obed neviete, čo bolo ráno. Vy za dve minúty neviete, čo ste pred chvíľkou povedali. Že sa nehanbíte! Nemáte absolútne žiadne krízy. Vy ani neviete, čo to je viesť štát počas kríz. My sme si to odžili. A vy ste čo robili? Aj tuto pán doktor Ľupták mi tam dával faktickú. Pardon, som sa už dozvedel, som si zapamätal, jak sa volá (povedané so smiechom), lebo ja tých dezolátov milujem. To akože ono to je podľa mňa úkaz v budúcnosti, keď si naše deti a vnúčatá budú pozerať, že kto vlastne to tu zdecimoval tú spoločnosť, že kto tým ľuďom dal tie koniny do hlavy, konšpirácie o neexistujúcom covide, tak potom si tam nájdu takýchto ľudí. A ja som v podstate rád, že síce to je hanba, že sedí v tomto pléne, aleže takýmto spôsobom bude mať historický zápis v análoch Národnej rady aj s jeho fotkou, aj príbehom, aj s tými priblblými videami na YouTube. Ľudia, ktorí zabíjali druhých ľudí, ktorí bez hanby zabíjali starcov a starenky, ktorí im verili, ktorí zbožňovali Fica, čítali mu z pier, a Fico v tom čase najväčšieho covidu tým ľuďom poslal autobusy cez starého Bödöra, ako sme sa dopočuli na tom zázname z poľovníckej chaty. Posielal im autobusy krížom po celom Slovensku a zvážal tých chudákov starcov, ktorí boli najviac ohrození covidom, na svoje námestia, na svoje hrdé protesty proti opatreniam, proti rúškam. Vy ste ich zabíjali, tých ľudí, nie Matovič, ktorí chránil životy a zdravie. Vy ste zabíjali vedome tých ľudí. A dupľom, keď si píšu pred menom titul MUDr. Lebo ja neverím, že akýkoľvek človek, ktorý skončil medicínu, môže byť tak tupý, že pri víruse, ktorý zabíja ľudí, a vidí, že na celom svete zabíja milióny ľudí, bude z vlastného presvedčenia hovoriť, že to je výmysel. Jednoducho vedome ste zabíjali ľudí. Aj ten priblblý Kotlár, či jak sa volá, ktorý dnes tu študuje pandémiu. Ktorý vyhlásil, že nie, na Slovensku pandémia nebola. Ktorý zastupoval... (Prerušenie vystúpenia predsedajúcim.)